Lees dít in tye van slegte nuus | Netwerk24
Lees dít in tye van slegte nuus
Deur D.C. Coetzee, Brackenfell 01 Augustus 2020 00:00
Bladsye 14 en 15 van Die Burger van 29 Julie verdien om gebêre te word in hierdie tyd van aanhoudende strome van slegte nuus.
In 1995 het ek as 'n 60-jarige eerstejaartjie in sielkunde prof. Wilhelm Jordaan se Mens in konteks as 'n merkwaardige boek ervaar.
Aan die einde van Sielkunde III het ek ontdek dat ek daaruit die meeste van al die baie boeke geleer het omtrent die mens (met Viktor Frankl as die enigste mededinger).
Jordaan se bydrae oor die afskeid van sy Eva met haar hand in syne, is 'n aangrypende toepassing van die oneindige betekenis van konteks – daar waar dit saakmaak.
Nico Koopman se bydrae oor die hoop van die ewige lewe is 'n waardige teenvoeter vir die oorheersende swartgalligheid en hopeloosheid van die huidige konteks.